Domstolens kendelse (Syvende Afdeling) af 15. maj 2019 – Corte dei Conti m.fl.
(Forenede sager C-789/18 og C-790/18) (1)
»Præjudiciel forelæggelse – personalesager – kumulation af lønninger fra udøvelsen af aktiviteter som lønmodtager eller som selvstændig i en eller flere statslige enheders tjeneste – national lovgivning, som fastsætter et loft over en sådan kumulation – rent intern situation – artikel 53, stk. 2, og artikel 94 i Domstolens procesreglement – åbenbart afvisningsgrundlag«
1.      Præjudicielle spørgsmål – formaliteten – nødvendigheden af at forelægge Domstolen tilstrækkelige præciseringer med hensyn til den faktiske og retlige sammenhæng – rækkevidden af forpligtelsen på området for de grundlæggende frihedsrettigheder – spørgsmål rejst i forbindelse med en tvist, som kun har tilknytning til én medlemsstat – ingen angivelse af det tilknytningsmoment, som gør den ønskede fortolkning nødvendig for afgørelsen af tvisten – afvisning
(Art. 45 TEUF og 267 TEUF; Domstolens procesreglement, art. 53, stk. 2 og 94)
(jf. præmis 21, 23-25 og 30 samt domskonkl.)
2.      Præjudicielle spørgsmål – Domstolens kompetence – grænser – anmodning om fortolkning af Unionens charter om grundlæggende rettigheder – genstand for den nationale tvist uden tilknytning til EU-retten – Domstolen åbenbart inkompetent)
(Art. 6, stk. 1, TEU, art. 45 TEUF og 267 TEUF; Den Europæiske Unions charter om grundlæggende rettigheder, art. 15, 20, 21, 31 og art. 51, stk. 1 og 2)
(jf. præmis 27-29)
Konklusion
Anmodningerne om præjudiciel forelæggelse indgivet af Tribunale Amministrativo Regionale per il Lazio (den regionale forvaltningsdomstol for Lazio, Italien) ved afgørelser af 7. november 2018 afvises.
1– EUT C 112 af 25.3.2019.